**БАЙНГЫН БОЛОН ТҮР ҮНЭМЛЭХ АВАХ**

1. Анкетыг зөвхөн өөрийн биеэр үнэн зөв бөглөх бөгөөд товчилсон үг, үсэг ашиглахгүй байх.
2. Бүрдүүлэх баримт бичгийг анкетад бүрэн хавсаргах ба тухайн хавсаргасан  баримт бичгийг хүсэлт гаргагчид буцаан олгохгүй болно.
3. Бид шаардлагатай тохиолдолд таны ирүүлсэн мэдээлэл үнэн зөв эсэхийг, цагдаагийн байгууллага болон бусад холбогдох байгууллагуудаар шалгуулах болно.
4. Бүрдүүлэх баримт бичиг шаардлага хангасан, мэдээлэл болон зааварчилгаатай танилцаж гарын үсгээр баталгаажуулсан маягтыг шалгахад татгалзах үндэслэлгүй тохиолдолд ажлын 5-7 хоногт нэвтрэх үнэмлэхийг олгоно. Нэвтрэх үнэмлэхийг өөрийн биеэр ирж авна.
5. Хэрэв таны ирүүлсэн баримт бичиг шаардлага хангахгүй, мэдээллийг буруу бөглөсөн бол нэвтрэх үнэмлэхийг олгохгүй болно.
6. Шинээр ажилд орж буй ажилчид сүүлийн 3 жилийн хөдөлмөр эрхлэлтийн байдлаа нотлох баримт. / сургууль төгссөн бол дипломын хуулбар, сүүлийн ажлын газрын тодорхойлолт эсвэл нийгмийн даатгалын шимтгэл төлөлтийн талаар мэдээллийг Е-MONGOLIA нэгдсэн системээс татаж авах гэх мэт /

**НЭВТРЭХ ҮНЭМЛЭХ ЭЗЭМШИГЧИЙН ХҮЛЭЭХ ҮҮРЭГ ХАРИУЦЛАГА**

* "Чингис хаан” Олoн улсын нисэх буудлын бүсүүдэд нэвтрэх үнэмлэх эзэмшигч нь “Нисэх буудлын ерөнхий заавар”, “Нисэх буудлын аюулгүй байдлын хөтөлбөр”, “Хилийн боомтод мөрдөх журам”-ыг дагаж мөрдөх, үнэмлэхийг зориулалтын дагуу ашиглах үүргийг хүлээнэ.
* Байнгын болон Түр нэвтрэх үнэмлэх хүсэгч нь ажлын 7-оос багагүй хоногийн өмнө шаардлагатай баримт бичгийг бүрдүүлэн НУБИЭ ХХК-д хүргүүлэх
* Нэвтрэх үнэмлэх эзэмшигчийн хариуцагч байгууллага нь ажилтнуудынхаа ажлаас чөлөөлөгдсөн, албан тушаал өөрчлөгдсөн болон амралт, урт хугацааны чөлөө зэрэг мэдээллийг тухай бүр НУБИЭ ХХК-ийн нэвтрэх хяналтын мэргэжилтэнд мэдэгдэнэ. Ажлаас чөлөөлөгдсөн ажилтны нэвтрэх үнэмлэхийг хураан авч НУБИЭ ХХК-д хүргүүлнэ. Түр болон урт хугацааны чөлөөтэй байгаа ажилтнуудын нэвтрэх үнэмлэхийг хариуцсан байгууллага нь хураан авч, хадгална.
* Гадуур хувцасны энгэрт ил зүүнэ.
* Тээврийн хэрэгсэлд бүхээгийн урд талын шилэн дээр ил харагдахуйц газар байрлуулна.
* Бүсүүдэд нэвтрэх, гарах бүртээ үнэмлэхийг 72 цагийн дотор уншуулж, хаалга хаагдсан эсэхэд хяналт тавина.
* Ажлаас чөлөөлөгдсөн, албан тушаал өөрчлөгдсөн, ээлжийн амралт, урт хугацааны чөлөө авсан, үнэмлэхээ үрэгдүүлсэн, ашиглах боломжгүй болсон талаар НУБИЭ ХХК-ийн нэвтрэх хяналтын мэргэжилтэнд мэдэгдэнэ.
* Тээврийн хэрэгслийн нэвтрэх үнэмлэх эзэмшигч байгууллага болон ажилтан нь тээврийн хэрэгслээ сольсон, жолооч нэмэгдэж, хасагдсан мэдээллийг тухай бүр НУБИЭ ХХК-ийн нэвтрэх хяналтын мэргэжилтэнд мэдэгдэж, нэвтрэх үнэмлэхийг шинэчлүүлнэ.

**НЭВТРЭХ ҮНЭМЛЭХИЙГ ҮРЭГДҮҮЛСЭН ТОХИОЛДОЛД**

* Нэвтрэх үнэмлэх эзэмшигч нь нэвтрэх үнэмлэхийг хаяж үрэгдүүлсэн алдсан тохиолдолд нэн даруй НУБИЭ ХХК-ийн нэвтрэх хяналтын мэргэжилтэнд мэдэгдэнэ.
* Нэвтрэх үнэмлэх эзэмшигч нь нэвтрэх үнэмлэхийг хаяж үрэгдүүлсэн алдсан талаарх мэдээллийг ажлын 2 хоногийн дотор мэдэгдээгүй тохиолдолд санаатай хаясан, бусдад дамжуулсан гэж үзэж нэвтрэх эрхийг 1 сарын хугацаанд хязгаарлана.
* Нэвтрэх үнэмлэх дээрх мэдээлэл өөрчлөгдсөн ашиглах боломжгүй болсон, хаясан, үрэгдүүлсэн тохиолдолд энэ журмын  4.1-т заасан бичиг баримтыг дахин бүрдүүлж, нэвтрэх үнэмлэхийг шинэчилэн олгоно.

**НЭВТРЭХ ҮНЭМЛЭХ ЭЗЭМШИГЧДЭД ДАРААХ ЗҮЙЛСИЙГ ХОРИГЛОНО**

* Бүсүүдэд нэвтрэх үнэмлэхгүйгээр нэвтрэхийг завдах;
* Нэвтрэх үнэмлэхийг хуурамчаар үйлдэх, хуурамч үнэмлэхийг ашиглах, ашиглахыг завдах;
* Нэвтрэх үнэмлэхийг бусдад шилжүүлэх, бусдын үнэмлэхийг ашиглах, барьцаанд өгөх;
* Өөрийн үнэмлэхийг ашиглан бусдыг дагуулж нэвтрэх;
* Хаалгыг онгорхой орхих;
* Нэвтрэх үнэмлэхийн баталгаажуулалтыг гэмтээх.
* Аюулгүйн хамгаалалтын болон хилийн хяналтын байгууллагын ажилтнуудын тавьсан хууль ёсны шаардлагыг үл биелүүлэх, эсэргүүцэх;

**ҮЛ ТОХИРОЛ, ЗӨРЧИЛ ГАРГАГЧИД ХҮЛЭЭЛГЭХ ХАРИУЦЛАГА**

* Анх удаа зөрчсөн тохиолдолд сануулах, харьяа байгууллагад мэдэгдэх;
* Зөрчлийн тухай хуулийн дагуу арга хэмжээ авах;
* Давтан зөрчсөн тохиолдолд нэвтрэх үнэмлэхийг 7 дээш хоногийн хугацаанд хязгаарлах, сургалтад хамруулах;
* 2 болон түүнээс дээш удаа зөрчсөн тохиолдолд нэвтрэх эрхийг 1 сарын хугацаанд хязгаарлах;
* Нэвтрэх эрхийг хязгаарласан тохиолдолд 1удаагийн болон Түр нэвтрэх үнэмлэхийг олгохыг хориглох.